**PRILOG I**

**PROJEKTNI ZADATAK – GRUPA 1**

Savjetodavne usluge vanjskih stručnjaka – izrada brošure

o zaštiti ribolovnih alata i ulova od sisavaca i ptica

svibanj, 2023. godine

Sadržaj

[PREDMET NABAVE 3](#_Toc126740116)

[SVRHA USLUGE 3](#_Toc126740117)

[OPIS USLUGE 4](#_Toc126740118)

[SADRŽAJ BROŠURE 4](#_Toc126740119)

[POTREBNE KVALIFIKACIJE I ISKUSTVO 5](#_Toc126740120)

[PROCJENJENA VRIJEDNOST PROJEKTNOG ZADATKA 6](#_Toc126740121)

[NAČIN IZVRŠENJA USLUGE 6](#_Toc126740122)

[ROK, NAČIN I UVJETI PLAĆANJA 6](#_Toc126740123)

# PREDMET NABAVE

Predmet nabave su intelektualne usluge vanjskog stručnjaka za potrebe izrade brošure o zaštiti ribolovnih alata i ulova od sisavaca i ptica. U okviru mjere I.2. „Savjetodavne usluge“, Služba za savjetovanje u ribarstvu Ministarstva poljoprivrede provodi aktivnosti pružanja stručnih savjeta o okolišnoj održivosti, a što podrazumijeva:

**Operacija 2.4. - 2.4.2. Savjetovanje i informiranje o novim tehnološkim rješenjima o korištenju opreme kojima se štiti alat i ulov od sisavaca i ptica zaštićenih Direktivom Vijeća 92/43/EEZ ili direktivom 2009/147/EZ**

Sukladno planiranim aktivnostima putem individualnih savjetovanja korisnika koristiti će se i edukativno informativni materijali te je u tu svrhu planirana izrada pisanih edukativnih materijala koje će pripremiti vanjski stručnjaci s potrebnim kompetencijama u području upravljanja ribolovom. Budući da se radi o aktivnostima koje trebaju doprinijeti ostvarenju dugoročno održivog ribolova, potrebno je specifično znanje i praktično iskustvo iz područja tehnologija i rješenja kojima se štiti ribolovni alat i ulov od zaštićenih vrsta sisavaca i ptica.

# SVRHA USLUGE

Cilj usluge je izraditi praktičan vodič za profesionalne ribare koji će ponuditi prikaz tehnoloških inovacija u ribarstvu i mogućnosti za korištenje navedenih rješenja u obavljanju gospodarskog ribolova na moru. Ponuditelj/Izvršitelj usluge/stručnjak mora imati dostatno znanje i iskustvo iz područja zaštite prirode i okoliša te specifičnih tehnologija iz upravljanja ribarstvom, kako bi mogao ponuditi moguća inovativna rješenja za primjenu u obavljanju gospodarske djelatnosti što će osigurati ulove i ribolovni alat od oštećenja i istovremeno zaštititi osjetljive vrste sisavaca i ptica koje su zbog različitih čimbenika ugrožene. Strategijom EU-a za bioraznolikost do 2030. prihvaćen je dugoročni plan za zaštitu prirode i zaustavljanje degradacije ekosustava. Strategijom se želi omogućiti da se europska bioraznolikost do 2030. počne oporavljati. Kako bi se to postiglo, istom su predviđene konkretne mjere i obveze koje su dio europskog zelenog plana. Također se povezanom strategijom „Od polja do stola“ želi postići da prehrambeni lanac, koji obuhvaća proizvodnju, prijevoz, distribuciju, stavljanje na tržište i potrošnju hrane, ima neutralan ili pozitivan utjecaj na okoliš te osigurati očuvanje i obnavljanje kopnenih, slatkovodnih i morskih resursa o kojima ovisi prehrambeni sustav, pomoći pri ublažavanju klimatskih promjena i prilagoditi se njihovim učincima, zaštititi tlo, vode, zrak, zdravlje bilja te zdravlje i dobrobit životinja, preokrenuti trend gubitka bioraznolikosti te zajamčiti sigurnost opskrbe hranom, hranjivu vrijednost i zaštitu javnog zdravlja te osigurati da svatko ima pristup dostatnoj i održivoj hrani bogatoj hranjivim tvarima koja je u skladu s visokim standardima sigurnosti i kvalitete, zdravlja bilja te zdravlja i dobrobiti životinja i istodobno zadovoljava prehrambene potrebe i preferencije. Kako bi se ostvarilo navedeno, potrebno je doprinijeti i ekonomskoj održivosti sektora što je povezano s osiguravanjem dostatnih količina kvalitetnog ulova.

# OPIS USLUGE

Usluga se odnosi na izradu brošure, kojom se, opisuju inovativna tehnološka rješenja kojima se štiti alat i ulov od sisavaca i ptica zaštićenih Direktivom Vijeća 92/43/EEZ ili direktivom 2009/147/EZ.

Cilj usluge je izraditi praktičan vodič za ovlaštenike povlastica za gospodarski ribolov na moru koji će biti dostupan u elektroničkom obliku.

Obveza Izvršitelja je izraditi brošuru prema opisu usluge i Dokumentaciji o nabavi, sukladno propisima iz područja ribarstva.

Potrebno je na jednostavan, jasan i jezgrovit način upoznati profesionalne ribare s mogućim tehnološkim rješenjima kojima se štiti ribolovni alat i ulov od zaštićenih vrsta sisavaca i ptica.

U okviru provedbe usluge Izvršitelj je obavezan:

* izraditi nacrt brošure te ga dostaviti Naručitelju na očitovanje, a koje se može odnositi i na zahtjeve za dopunama ili izmjenama nacrta (pisano ili usmeno),
* nakon usuglašavanja sa zahtjevima Naručitelja (kroz radne sastanke, pisano, i sl.), izraditi i dostaviti konačnu verziju brošure sukladno Projektnom zadatku,
* izraditi i dostaviti potpisanu i ovjerenu brošuru – **na hrvatskom i engleskom jeziku.**

Sadržaj brošure mora biti usklađen s EU i nacionalnim propisima, strategijama, Akcijskim planovima i preporukama.

## SADRŽAJ BROŠURE

* Uvodni dio – cilj brošure
* Zakonski okvir
  + Zajednička ribarstvena politika
  + Mediteranska uredba
  + Nacionalni zakonski okvir
* Vrste morskih sisavaca i ptica koje imaju interakciju s ribolovnim alatima u RH
* Izraditi analizu o interakciji morskih sisavaca i ptica tijekom ribolovne operacije u RH na temelju ankete provedene u sektoru gospodarskog ribolova
* Popis ribolovnih tehnika i alata sa kojima postoji interakcija morskih sisavaca i ptica u RH
* Tehnička rješenja smanjenja interakcije morskih sisavaca i ptica u ribolovu
  + Globalni primjeri
  + Primjeri iz Sredozemnog mora i Jadrana
* Znanstveni radovi na temu interakcije morskih sisavaca i ptica sa ribarskim alatima
* Preporuke za područje RH

Opseg brošure: oko 30 stranica.

**Mjere informiranja i promidžbe:**

Prilikom izrade brošure potrebno je provoditi mjere informiranja i promidžbe sukladno članku 119. i Prilogu V. Uredbe (EU) br. 508/2014 te odredbama Provedbene uredbe Komisije (EU) br. 763/2014 оd 11. srpnja 2014. o utvrđivanju pravila za primjenu Uredbe(EU) br. 508/2014 Europskog parlamenta i Vijeća o Europskom fondu za pomorstvo i ribarstvo u pogledu tehničkih obilježja mjera informiranja i promidžbe i uputa za izradu amblema Unije (SL L 209, 16.07.2014.).

**Detaljne upute za mjere informiranja i promidžbe nalaze se na poveznici**:

<https://euribarstvo.hr/files/Pravila-i-upute-za-provedbu-mjera-informiranja-i-promidzbe_prosinac-2019.pdf>

# POTREBNE KVALIFIKACIJE I ISKUSTVO

Sukladno Dokumentaciji o nabavi.

# PROCJENJENA VRIJEDNOST PROJEKTNOG ZADATKA

Ukupan iznos s PDV-om: **16.562,50 EUR**

Iznos bez PDV-a: **13.250,00 EUR**

Izvor financiranja: A828057 (IZV 12 UČEŠĆE 25% i IZVOR 564 EFPR 75%)

# NAČIN IZVRŠENJA USLUGE

Komunikacija između Naručitelja i Izvršitelja, odnosno angažiranog stručnjaka, odvijat će se na hrvatskom jeziku te traženi rezultati aktivnosti moraju biti dostavljeni na hrvatskom i engleskom jeziku u elektroničkom obliku.

Izrada brošure i isporuka u elektroničkom u roku od 90 dana od dana dostave narudžbenice.

# ROK, NAČIN I UVJETI PLAĆANJA

Naručitelj će plaćanje izvršiti na kraju obavljenog posla, na temelju ispostavljenog e-računa za izvršenu predmetnu uslugu u roku 30 dana od dana izdavanja računa, uz uvjet da je računu prethodila primopredaja potpisanog Zapisnika o izvršenoj cjelokupnoj usluzi.